**Цивил – 10.05.2016 година, хотел Континентал – ЈАВНА ДЕБАТА**

**ПЛУРАЛИЗМОТ И ПОЛИТИЧКАТА КРИЗА**

**https://www.civil.org.mk/**

**Кога ФРОДЕМ пред десетина дена на прес конференција објави дека траат конспиративни преговори за излез од кризата, сите мислеа дека се работи за уште еден политички спин. Денес кога слушаме дека тие ке се завршат за два дена, не го гледам ефектот од тоа што ке го кажеме или предложине овде. Но, како и да е барем нека остане запишано кажаното како за жал и многупати досега, па белким наредните генерации ке учат од нашите негативни искуства на овој план**

Мојот и нашиот став во ФРОДЕМ и партнерите во Коалицијата за ПРОМЕНИ и ПРАВДА е дециден и јасен. Сегашниве преговарачи **немаат капацитет** и **кредибилитет** да ја надминат кризата. Веке познатата формулата 2+2+1 (употребена кај Рамковниот договор), овој пат не ги даде очекуваните позитивни резултати. Скоро една година од потпишувањето на договорот од Пржино и Протоколот за негово спроведување, **ситуацијата е полоша.** Наместо Пржино да биде  **чин на последен обид за политичко отрезнување** на главните политички субјекти и **превземање на одговорност** за наоѓање на системски решенија за промена на системот на управување, ние сме сведоци на

* **бесплодно политичко тактизирање,**
* **купување време, а со**
* **незаконската и ништовна аболиција, дополнителна поделба на граѓаните и невидена тензична ситуација (на прагот на братоубиствена војна),**  како **обид за спас на сопствената кожа** и **предвидливата иднина**

Во меѓувреме, кризата се продлабочи и истата ги има достигнато најсериозните димензии од осамостојувањето на РМ до денес, до таму што да го загрози и самото опстојување на државата, имајки го во предвид и сложениот геополитички и геостратешки контекст. **Не се работи само за политичка криза, бидејки таа пред се е морална криза, која метастазира на останатите сегементи, па така нема да згрешиме ако кажеме дека уставна, правна, економска, социјална, и безбедносна криза.**

Денес во преговорите имаме некои нови ,,клинци” (мислам кај македонската страна), а кај албанците веќе видени и истрошени преговарачи. Некогаш големите политички партии денес не се веќе тоа. Дуваат нови сили и ветришта на македонската политичка сцена. Кога сме кај преговарачите, секој од свој аспект си има **тежок товар кој го носи на сопствените плеќи** и **се обидува да се ослободи од него**, надмудрувајќи и победувајќи го другиот на зелената преговарачка маса. Затоа е потребно под итно да се промени формулата. Мора во преговорите ако веке не е предоцна под итно да се внесе 5-ти елемент како баланс. Овој елемент го сочинувааат граѓанските организации, слободоумните борци за внатрепартска демократија (фракциите, здруженијата и пол партии кои произлегоа од овие негогаш големи 4 пол. парт.), експертите и помалите парламентарни политчки партии.

2. Со помош на меѓународната заедница да се договори **експертска влада** со мандат од најмалку 9 – 12 месеци, каде министрите – докажани експерти ке бидат раствараени од партискиот багаж и од обврската да му служат на лидерите на партијата која го предложила.

**Што ке мора да направи таква влада во тој рок??**

1. Да обезбеди пред се ДЕМОКРАТСКА КОНСОЛИДАЦИЈА.

И покрај непрецизноста на поимот демократска консолидација постои минимален консензус дека тој подразбира исполнување на повеќе услови:

1. комплексна институционализација и владеење на правото,
2. доследно почитување на начелото на поделба на власта,
3. легитимност на законите и политичките одлуки,
4. ограничување на сферата на државата и политичкото одлучување итн.
5. модерирање на политичкиот конфликт според начелата на демократијата, дијалогот и толеранцијата;

Периодот до предвремените избори треба да се искористи за ослободување на државата, медиумите и администрацијата од канџите на партијата и расчистување на сомневањата за злоупотреба на власта. На тој начин ќе ги охрабриме граѓаните за семоќта и сеприсутноста на партијата и партиската елита[[1]](#footnote-1)

Не може да се направи чекор кон департизација, **без демонополизација на парламентарните партии** преку соодветни решенија во изборниот систем(1. отворени листи, 2. намалување на бројот на изборните единици или една изборна листа, 3.строга државна контрола над финансирањето на изборната кампања од независна институција, 3. професионализација и независност на ДИК од партиите итн.).

Барањата содржани во поглавјата 23 и 24 од програмата за пристапување кон ЕУ нужно наметнува и барање за пристапување кон **промени на Уставот, ако не и подготовка на нов Устав**. Со тие промени треба да бидат опфатени во прв ред основните институции на државата во системот на поделба на власта.

|  |
| --- |
| * Зајакнување на уставната позицијата на Претседателот на државата преку овластување да го распушта Собранието во случај на негово подолготрајно нефункционирање или пак истото да го свика.
* ограничување на повторување на мандатите на премиерот и ограничени компетенции на извршната власт
* Со Уставот да се предвиди:
	+ посебно тело за контрола над трошењето на буџетот,
	+ уставна фискалната клаузула за лимитот на задолжувања,
	+ да се востанови посебен Буџетски (фискален) совет, составен од претставници на Владата, Собранието и на научните институции.
* реизбор судиите во сите инстанци, на обвинителите во ОЈО
* да се редефинира функцијата и составот на Судскиот совет,
* да се зајакне уставната позиција на Врховниот суд како највисока институција на правдата.
* проширувањето и прецизирање на надлежноста на Уставниот суд во однос на заштитата на човековите слободи и права, но и промена на одредбата дека Уставен судија може да биде истакнат правник
* строго санкцинирање на дејствувањето на **паралелни оперативни партиски тела** кои дневно ги одредуваат активностите на нивните приврзаници во самите институции, апстрахирајќи ја забраната за нивно партиско организирање (во армијата, полицијата и јавната администрација)????.
 |

Макар и површна анализа на правната регулатива и практиките на функционирање на политичките партии **покажува крајно загрижувачки состојби на кои е сведен политичкиот плурализам.** Де факто имаме едноумие. Една партија, еден човек, една власт плус сервилни политички лидери и партии во функција на тој еден човек. Оваа ситуација ја направи деформацијата на системот каде е **потиснато уставното начело на граѓански суверенитет** и **приоритет на човековите слободи и права** и отворија простор за дивеење на идеолошки, националистички и други колективни манипулации, оправдувани со ,,повисоки” интереси на народот, нацијата или државата, како и за системска корупција и симбиоза меѓу државата и организираниот криминал.

1. Мора да го елиминира карциномот наречен партија и неговата метастазираност во сите пори на општественото живеење. Заложбата за департизација не подразбира заложба за стеснување или исклучување на улогата на политичките партии и на политичкиот плурализам, туку тоа е заложба за елиминирање на парт(ит)ократијата како форма на de facto власт. Партократијата по дефиниција е негација на поимот демократија и подразбира и апсолутизирање на мајоритарниот принцип на владеење, според кој партијата што добила (релативно скромно!) мнозинство од гласачкото тело може да воспостави апсолутно владеење и да донесува какви сака закони и одлуки, без да се грижи за нивниот легитимитет. Легитимноста на правото не смее да зависи од легитимноста на политичката власт која е добиена со скромно и релативно нозинство од гласачкото тело со помош на измамничка реторика и континуирана медиумска кампања [↑](#footnote-ref-1)